Φρουί γλασέ μανταρινιού με μέλι θυμαρίσιο
Φτιαγμένα με μέλι θυμαρίσιο, αυτά τα φρουί γλασέ μανταρινιού, ένα ένα εύκολο, νηστίσιμο και αριστοκρατικό γλυκό που σπάει μύτες.
φλούδες από 3 χοντρόφλουδα μανταρίνια, κομμένες σε λεπτές λωρίδες, 250 γρ. ζάχαρη λευκή, 40 ml μέλι θυμαρίσιο
Για να φτιάξουμε φρουί γλασέ μανταρινιού με μέλι θυμαρίσιο, ρίχνουμε τις φλούδες σε ένα κατσαρολάκι και προσθέτουμε τόσο νερό ώστε να τις σκεπάσει.Βράζουμε για 2 λεπτά σε δυνατή φωτιά (μετράμε τον χρόνο από όταν αρχίσει το νερό να βράζει). Τις στραγγίζουμε. Σκουπίζουμε το κατσαρολάκι και ρίχνουμε 200 ml νερό, τη ζάχαρη και το μέλι. Βράζουμε σε μέτρια φωτιά μέχρι να διαλυθεί η ζάχαρη και να αρχίσει το σιρόπι να κοχλάζει.Ρίχνουμε τις φλούδες, χαμηλώνουμε τη φωτιά και σιγοβράζουμε για 1 ώρα. Προσθέτουμε 150 ml νερό και σιγοβράζουμε για άλλη 1 ώρα. Αφήνουμε τις φλούδες να κρυώσουν μέσα στο σιρόπι. Τις στραγγίζουμε, τις αφήνουμε να κρυώσουν και τις διατηρούμε σε καλά κλεισμένο βάζο.Με το σιρόπι νοστιμίζουμε γλυκά και ροφήματα όπως τσάι.
Ζάχαρη,Μανταρίνι,Νηστίσιμα,Χωρίς γαλακτοκομικά,Χωρίς γλουτένη